Hun har et såkalt utøvende hovedfag med fordypning fra Norges musikkhøgskole. Det betyr at hun i tillegg til utøvingen har skrevet en mindre hovedoppgave. De to delene, utøvingen og teorien, er integrert i utdanningen og også i hennes musikalske praksis. Senere ble hun stipendiat ved Norges musikkhøgskole i programmet for kunstnerisk utviklingsarbeid. I USA har hun jobbet direkte med komponister og utøvere som er aktive i Åpen form som sjanger. De to Åpen form-pionérene Christian Wolff og Pauline Oliveros har vært hennes mentorer under hennes stipendiatarbeid. Hun tok doktorgraden i denne musikkformen i 2016.